da da en sv da da fr de da da da nb da da da da da da da da da es it da da da da da da da da da da fr fi nb nb da nb da nb da nb da nb sv nb da nb da nb da de da de da da en
God udlejning for lokale sommerhuse
Antallet af bookinger af danske feriehuse sætter igen rekord.
DanCenter har bl.a. kontor i det smukt beliggende Badehotel i Hejlsminde.
Det ser ud til at blive et travlt efterår for udlejere af de danske feriehuse. I forvejen er sæsonen en attraktiv periode for sommerhusferie, og alt tyder på, at det også bliver tilfældet i år.
Feriehusudlejer DanCenter oplever en stigende efterspørgsel på feriehuse i de kommende måneder.
”Antallet af bookinger ligger over sidste års niveau, hvor ualmindeligt mange danskere afholdt efterårsferie i landets feriehuse. Og sammenlignet med 2019 har vi oplevet en stigning på 48 procent,” siger Kim Holmsted, der er adm. direktør ved DanCenter.
Det er særligt de tyske gæster, der er tilbage. Ifølge den seneste opgørelse fra Danmarks Statistik, er der i efteråret booket omkring 134.000 husuger i de danske feriehuse, hvoraf tyskerne står for hele 86 procent.
Den stigende efterårsaktivitet sker ikke mindst efter et i forvejen travlt år indenfor udlejning af danske feriehuse. Årets første syv måneder har budt på rekordmange overnatninger i de danske feriehuse.
Ifølge Danmarks Statistik har der været 13,2 millioner overnatninger i løbet af de første syv måneder af 2022, hvilket er det højeste nogensinde.
”Vi glæder os over en særdeles tilfredsstillende højsæson, hvor efterspørgslen har ligget på næsten samme niveau som sidste års rekord. Det skyldes blandt andet, at de udenlandske turister for alvor er tilbage i Danmark efter to år, hvor det særligt har været de danske gæster, som har drevet bookingerne i sommerperioden,” fortæller Kim Holmsted.
Udover de tyske gæster har også norske turister fundet vej til de danske feriehuse. De norske bookinger ligger hele 40 procent over niveauet for 2019.
Journalistisk medarbejder. Uddannet som læge og psykiater. Har tidligere haft klinik. Men arbejder nu som journalistisk medarbejder på Christiansfeld Avis, Lunderskov Folkeblad og Vamdrup Avis. Speciale: Personhistorier. Bor i Haderslev.
Spændende besøg fra Kenya med dans, drama og dialog
Forsvundet tysk mand er sidst set i Hejls
Rådgivere ind over udvikling af Koldings havneområder
Demenspris til Kolding Kommune
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.